title: Odluka (EU) 2019/1406 Europskog parlamenta od 26. ožujka 2019. o razrješnici za izvršenje općeg proračuna Europske unije za financijsku godinu 2017., dio I. – Europski parlament

text:
               27.9.2019

               HR

               Službeni list Europske unije

               L 249/1

      ODLUKA (EU) 2019/1406 EUROPSKOG PARLAMENTA
      od 26. ožujka 2019.
      o razrješnici za izvršenje općeg proračuna Europske unije za financijsku godinu 2017., dio I. – Europski parlament
      EUROPSKI PARLAMENT,

                  —

                  uzimajući u obzir opći proračun Europske unije za financijsku godinu 2017. (1),

                  —

                  uzimajući u obzir konsolidiranu godišnju računovodstvenu dokumentaciju Europske unije za financijsku godinu 2017. (COM(2018) 521 – C8-0319/2018) (2),

                  —

                  uzimajući u obzir izvješće o proračunskom i financijskom upravljanju za financijsku godinu 2017., dio I. – Europski parlament (3),

                  —

                  uzimajući u obzir godišnje izvješće unutarnjeg revizora za financijsku godinu 2017.,

                  —

                  uzimajući u obzir godišnje izvješće Revizorskog suda o izvršenju proračuna za financijsku godinu 2017., s odgovorima institucija (4),

                  —

                  uzimajući u obzir izjavu o jamstvu (5) u pogledu pouzdanosti računa te zakonitosti i pravilnosti temeljnih transakcija, koju je podnio Revizorski sud za financijsku godinu 2017., u skladu s člankom 287. Ugovora o funkcioniranju Europske unije,

                  —

                  uzimajući u obzir članak 314. stavak 10. i članak 318. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (6), a posebno njezine članke 164., 165. i 166.,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (7), a posebno njezine članke 260., 261. i 262.,

                  —

                  uzimajući u obzir Odluku Predsjedništva od 16. lipnja 2014. o internom pravilniku o izvršenju proračuna Europskog parlamenta (8), a posebno njezin članak 22.,

                  —

                  uzimajući u obzir članak 94. i članak 98. stavak 3. Poslovnika te Prilog IV. Poslovniku,

                  —

                  uzimajući u obzir izvješće Odbora za proračunski nadzor (A8-0108/2019),

                  A.

                  budući da je predsjednik 4. srpnja 2018. usvojio financijske izvještaje Parlamenta za financijsku godinu 2017.;

                  B.

                  budući da je glavni tajnik, kao dužnosnik za ovjeravanje na osnovi delegiranja ovlasti, 6. srpnja 2018. potvrdio svoje razumno jamstvo da su sredstva dodijeljena proračunu Parlamenta upotrijebljena u svrhu za koju su namijenjena i u skladu s načelom dobrog financijskog upravljanja te da uspostavljeni postupci kontrole daju potrebna jamstva u vezi sa zakonitošću i pravilnošću temeljnih transakcija;

                  C.

                  budući da Revizorski sud navodi da u svojoj reviziji u pogledu posebne ocjene administrativnih i drugih rashoda 2017. nije utvrdio ozbiljne nedostatke u ispitanim godišnjim izvješćima o radu institucija i tijela, kako se zahtijeva Uredbom (EU, Euratom) br. 2018/1046;

                  D.

                  budući da se člankom 262. stavkom 1. Uredbe (EU, Euratom) br. 2018/1046 od svake institucije Unije zahtijeva da poduzme sve odgovarajuće mjere u skladu s primjedbama iz odluke Parlamenta o razrješnici;

         1.

            daje svojem predsjedniku razrješnicu za izvršenje proračuna Europskog parlamenta za financijsku godinu 2017.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            Antonio TAJANI

               Glavni tajnik

            Klaus WELLE

         (1)  SL L 51, 28.2.2017.

         (2)  SL C 348, 28.9.2018., str. 1.

         (3)  SL C 411, 13.11.2018., str. 1.

         (4)  SL C 357, 4.10.2018., str. 1.

         (5)  SL C 357, 4.10.2018., str. 9.

         (6)  SL L 298, 26.10.2012., str. 1.

         (7)  SL L 193, 30.7.2018., str. 1.

         (8)  PE 422.541/Bur.


title: Odluka Političkog i sigurnosnog odbora (ZVSP) 2019/1591 od 19. rujna 2019. o imenovanju voditelja misije Europske unije za izgradnju sposobnosti u Somaliji (EUCAP Somalia) (EUCAP Somalia/1/2019)

text:
                  27.9.2019

                  HR

                  Službeni list Europske unije

                  L 248/65

         ODLUKA POLITIČKOG I SIGURNOSNOG ODBORA (ZVSP) 2019/1591
         od 19. rujna 2019.
         o imenovanju voditelja misije Europske unije za izgradnju sposobnosti u Somaliji (EUCAP Somalia) (EUCAP Somalia/1/2019)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Odluku Vijeća 2012/389/ZVSP od 16. srpnja 2012. o misiji Europske unije za izgradnju sposobnosti u Somaliji (EUCAP Somalia) (1), a posebno njezin članak 9. stavak 1.,
         budući da:

                     (1)

                     Na temelju članka 9. stavka 1. Odluke 2012/389/ZVSP Politički i sigurnosni odbor (PSO) ovlašten je, u skladu s člankom 38. trećim stavkom Ugovora, donositi odgovarajuće odluke u svrhu obavljanja političkog nadzora i strateškog usmjeravanja misije Europske unije za izgradnju sposobnosti u Somaliji (EUCAP Somalia), uključujući odluku o imenovanju voditelja misije.

                     (2)

                     PSO je 26. srpnja 2016. donio Odluku (ZVSP) 2016/1633 (2) kojom je gđa Maria-Cristina STEPANESCU imenovana voditeljicom misije EUCAP NESTOR, kako se prvotno nazivala misija EUCAP Somalia.

                     (3)

                     Odlukom Vijeća (ZVSP) 2018/1942 (3) od 10. prosinca 2018. mandat misije EUCAP Somalia produljen je do 31. prosinca 2020.

                     (4)

                     PSO je 18. prosinca 2018. donio Odluku (ZVSP) 2018/2062 (4) kojom je mandat gđe Marie-Cristine STEPANESCU kao voditeljice misije EUCAP Somalia produljen do 31. kolovoza 2019.

                     (5)

                     Visoki predstavnik Unije za vanjske poslove i sigurnosnu politiku predložio je 9. rujna 2019. imenovanje g. Christophera REYNOLDSA voditeljem misije EUCAP Somalia od 10. rujna 2019. do 31. prosinca 2020.,

               DONIO JE OVU ODLUKU:

            Članak 1.
            G. Christopher REYNOLDS imenuje se voditeljem misije Europske unije za izgradnju sposobnosti u Somaliji (EUCAP Somalia) od 10. rujna 2019. do 31. prosinca 2020.

            Članak 2.
            Ova Odluka stupa na snagu na dan donošenja.
            Primjenjuje se od 10. rujna 2019.

            Sastavljeno u Bruxellesu 19. rujna 2019.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 187, 17.7.2012., str. 40.

            (2)  Odluka Političkog i sigurnosnog odbora (ZVSP) 2016/1633 od 26. srpnja 2016. o imenovanju voditelja misije Europske unije za izgradnju regionalne pomorske sposobnosti u državama Roga Afrike (EUCAP NESTOR) (EUCAP NESTOR/1/2016) (SL L 243, 10.9.2016., str. 8.).

            (3)  Odluka Vijeća (ZVSP) 2018/1942 od 10. prosinca 2018. o produljenju i izmjeni Odluke 2012/389/ZVSP o misiji Europske unije za izgradnju sposobnosti u Somaliji (EUCAP Somalia) (SL L 314, 11.12.2018., str. 56.).

            (4)  Odluka Političkog i sigurnosnog odbora (ZVSP) 2018/2062 od 18. prosinca 2018. o produljenju mandata voditelja misije Europske unije za izgradnju sposobnosti u Somaliji (EUCAP Somalia) (EUCAP Somalia/1/2018) (SL L 329, 27.12.2018., str. 24.).


title: Odluka (EU) 2019/1408 Europskog parlamenta od 26. ožujka 2019. o razrješnici za izvršenje općeg proračuna Europske unije za financijsku godinu 2017., dio II. – Europsko vijeće i Vijeće

text:
               27.9.2019

               HR

               Službeni list Europske unije

               L 249/25

      ODLUKA (EU) 2019/1408 EUROPSKOG PARLAMENTA
      od 26. ožujka 2019.
      o razrješnici za izvršenje općeg proračuna Europske unije za financijsku godinu 2017., dio II. – Europsko vijeće i Vijeće
      EUROPSKI PARLAMENT,

                  —

                  uzimajući u obzir opći proračun Europske unije za financijsku godinu 2017. (1),

                  —

                  uzimajući u obzir konsolidiranu godišnju računovodstvenu dokumentaciju Europske unije za financijsku godinu 2017. (COM(2018) 521 – C8-0320/2018) (2),

                  —

                  uzimajući u obzir godišnje izvješće Vijeća tijelu koje daje razrješnicu o unutarnjim revizijama provedenima tijekom 2017.,

                  —

                  uzimajući u obzir godišnje izvješće Revizorskog suda o izvršenju proračuna za financijsku godinu 2017., s odgovorima institucija (3),

                  —

                  uzimajući u obzir izjavu o jamstvu (4) u pogledu pouzdanosti računovodstvene dokumentacije te zakonitosti i pravilnosti temeljnih transakcija, koju je podnio Revizorski sud za financijsku godinu 2017., u skladu s člankom 287. Ugovora o funkcioniranju Europske unije,

                  —

                  uzimajući u obzir članak 314. stavak 10. te članke 317., 318. i 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i stavljanju izvan snage Uredbe Vijeća (EZ, Euratom) br. 1605/2002 (5), a posebno njezine članke 55., 99., 164., 165. i 166.,

                  —

                  uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (6), a posebno njezine članke 59., 118., 260., 261. i 262.,

                  —

                  uzimajući u obzir članak 94. Poslovnika i Prilog IV. Poslovniku,

                  —

                  uzimajući u obzir izvješće Odbora za proračunski nadzor (A8-0096/2019),

         1.

            odgađa svoju Odluku o razrješnici glavnom tajniku Vijeća za izvršenje proračuna Europskog vijeća i Vijeća za financijsku godinu 2017.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi Europskom vijeću, Vijeću, Komisiji, Sudu Europske unije, Revizorskom sudu, Europskom ombudsmanu, Europskom nadzorniku za zaštitu osobnih podataka i Europskoj službi za vanjsko djelovanje te da ih da na objavu u Službenom listu Europske unije (serija L).

               Predsjednik

            Antonio TAJANI

               Glavni tajnik

            Klaus WELLE

         (1)  SL L 51, 28.2.2017.

         (2)  SL C 348, 28.9.2018., str. 1.

         (3)  SL C 357, 4.10.2018., str. 1.

         (4)  SL C 357, 4.10.2018., str. 9.

         (5)  SL L 298, 26.10.2012., str. 1.

         (6)  SL L 193, 30.7.2018., str. 1.


Odluka Komisije od 05/07/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9357 - FIS / WORLDPAY) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 29/07/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9294 - BMS / CELGENE) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 02/10/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9535 - JERA / MACQUARIE / SWANCOR / FORMOSA 2) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka (EU, Euratom) 2018/1317 Europskog parlamenta od 18. travnja 2018. o razrješnici za izvršenje proračuna Izvršne agencije za mala i srednja poduzeća za financijsku godinu 2016.

text:
               3.10.2018

               HR

               Službeni list Europske unije

               L 248/105

      ODLUKA (EU, EURATOM) 2018/1317 EUROPSKOG PARLAMENTA
      od 18. travnja 2018.
      o razrješnici za izvršenje proračuna Izvršne agencije za mala i srednja poduzeća za financijsku godinu 2016.
      EUROPSKI PARLAMENT,

                  —

                  uzimajući u obzir opći proračun Europske unije za financijsku godinu 2016. (1),

                  —

                  uzimajući u obzir konsolidirane godišnje financijske izvještaje Europske unije za financijsku godinu 2016. (COM(2017) 365 – C8-0247/2017) (2),

                  —

                  uzimajući u obzir završne godišnje financijske izvještaje Izvršne agencije za mala i srednja poduzeća za financijsku godinu 2016. (3),

                  —

                  uzimajući u obzir izvješće Komisije o daljnjim mjerama u vezi s razrješnicom za financijsku godinu 2015. (COM(2017) 379),

                  —

                  uzimajući u obzir godišnje izvješće Komisije tijelu koje daje razrješnicu u vezi s unutarnjim revizijama provedenima 2016. (COM(2017) 497) i radni dokument službi Komisije priložen tom izvješću (SWD(2017) 306),

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Izvršne agencije za mala i srednja poduzeća za financijsku godinu 2016. s odgovorom Agencije (4),

                  —

                  uzimajući u obzir izjavu o jamstvu (5) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2016., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 20. veljače 2018. o razrješnici koju trebaju dobiti izvršne agencije za izvršenje proračuna za financijsku godinu 2016. (05942/2018 – C8-0043/2018),

                  —

                  uzimajući u obzir članke 317., 318. i 319. Ugovora o funkcioniranju Europske unije,

                  —

                  uzimajući u obzir članak 106.a Ugovora o osnivanju Europske zajednice za atomsku energiju,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (6), a posebno njezine članke 62., 164., 165. i 166.,

                  —

                  uzimajući u obzir Uredbu Vijeća (EZ) br. 58/2003 od 19. prosinca 2002. o utvrđivanju statusa izvršnih agencija kojima se povjeravaju određene zadaće u vezi s upravljanjem programima Zajednice (7), a posebno njezin članak 14. stavak 3.,

                  —

                  uzimajući u obzir Uredbu Komisije (EZ) br. 1653/2004 od 21. rujna 2004. o standardnoj financijskoj uredbi za izvršne agencije na temelju Uredbe Vijeća (EZ) br. 58/2003 o utvrđivanju statusa izvršnih agencija kojima se povjeravaju određene zadaće u vezi s upravljanjem programima Zajednice (8), a posebno njezin članak 66. prvi i drugi stavak,

                  —

                  uzimajući u obzir Provedbenu odluku Komisije 2013/771/EU od 17. prosinca 2013. o osnivanju Izvršne agencije za mala i srednja poduzeća te o stavljanju izvan snage odluka 2004/20/EZ i 2007/372/EZ (9),

                  —

                  uzimajući u obzir članak 93. Poslovnika i Prilog IV. Poslovniku,

                  —

                  uzimajući u obzir izvješće Odbora za proračunski nadzor i mišljenja drugih relevantnih odbora (A8-0137/2018),

                  A.

                  budući da prema članku 17. stavku 1. Ugovora o Europskoj uniji Komisija izvršava proračun i upravlja programima te da, u skladu s člankom 317. Ugovora o funkcioniranju Europske unije, proračun izvršava u suradnji s državama članicama, na vlastitu odgovornost, u skladu s načelom dobrog financijskog upravljanja;

                  1.

                  daje razrješnicu/odgađa odluku o davanju razrješnice direktoru Izvršne agencije za mala i srednja poduzeća za izvršenje proračuna Agencije za financijsku godinu 2016.;

                  2.

                  iznosi svoje primjedbe u Rezoluciji koja je sastavni dio odluka o razrješnici za izvršenje općeg proračuna Europske unije za financijsku godinu 2016., dio III. – Komisija i izvršne agencije, kao i u Rezoluciji od 18. travnja 2018. o tematskim izvješćima Revizorskog suda u okviru davanja razrješnice Komisiji za financijsku godinu 2016. (10);

                  3.

                  nalaže svojem predsjedniku da ovu Odluku, Odluku o razrješnici za izvršenje općeg proračuna Europske unije za financijsku godinu 2016., dio III. – Komisija i Rezoluciju koja je sastavni dio tih odluka proslijedi direktoru Izvršne agencije za mala i srednja poduzeća, Vijeću, Komisiji i Revizorskom sudu te da ih da na objavu u Službenom listu Europske unije (serija L).

               Predsjednik

            Antonio TAJANI

               Glavni tajnik

            Klaus WELLE

         (1)  SL L 48, 24.2.2016.

         (2)  SL C 323, 28.9.2017., str. 1.

         (3)  SL C 384, 14.11.2017., str. 11.

         (4)  SL C 417, 6.12.2017., str. 74.

         (5)  SL C 322, 28.9.2017., str. 10.

         (6)  SL L 298, 26.10.2012., str. 1.

         (7)  SL L 11, 16.1.2003., str. 1.

         (8)  SL L 297, 22.9.2004., str. 6.

         (9)  SL L 341, 18.12.2013., str. 73.

         (10)  Usvojeni tekstovi, P8_TA(2018)0122 (vidjeti stranicu 71. ovog Službenog lista).


title: Odluka (EU) 2018/1381 Europskog parlamenta od 18. travnja 2018. o zaključenju poslovnih knjiga Europskog instituta za ravnopravnost spolova za financijsku godinu 2016.

text:
               3.10.2018

               HR

               Službeni list Europske unije

               L 248/245

      ODLUKA (EU) 2018/1381 EUROPSKOG PARLAMENTA
      od 18. travnja 2018.
      o zaključenju poslovnih knjiga Europskog instituta za ravnopravnost spolova za financijsku godinu 2016.
      EUROPSKI PARLAMENT,

                  —

                  uzimajući u obzir završne godišnje financijske izvještaje Europskog instituta za ravnopravnost spolova za financijsku godinu 2016.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Europskog instituta za ravnopravnost spolova za financijsku godinu 2016., s odgovorom Instituta (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2016., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 20. veljače 2018. o razrješnici koju Institut treba dobiti za izvršenje proračuna za financijsku godinu 2016. (05941/2018 – C8-0080/2018),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

                  —

                  uzimajući u obzir Uredbu (EZ) br. 1922/2006 Europskog parlamenta i Vijeća od 20. prosinca 2006. o osnivanju Europskog instituta za ravnopravnost spolova (4), a posebno njezin članak 15.,

                  —

                  uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5), a posebno njezin članak 108.,

                  —

                  uzimajući u obzir članak 94. Poslovnika i Prilog IV. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za prava žena i jednakost spolova (A8-0087/2018),

                  1.

                  odobrava zaključenje poslovnih knjiga Europskog instituta za ravnopravnost spolova za financijsku godinu 2016.;

                  2.

                  nalaže svojem predsjedniku da ovu Odluku proslijedi direktorici Europskog instituta za ravnopravnost spolova, Vijeću, Komisiji i Revizorskom sudu te da je da na objavu u Službenom listu Europske unije (serija L).

               Predsjednik

            Antonio TAJANI

               Glavni tajnik

            Klaus WELLE

         (1)  SL C 417, 6.12.2017., str. 120.

         (2)  Vidjeti bilješku 1.

         (3)  SL L 298, 26.10.2012., str. 1.

         (4)  SL L 403, 30.12.2006., str. 9.

         (5)  SL L 328, 7.12.2013., str. 42.


Odluka Komisije od 29/06/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8957 - Silver Lake / ZPG) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 11/10/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9100 - CK Asset Holdings Limited / CK Infrastructure Holdings Limited / APA) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 12/10/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9104 - Bain Capital / Esure) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Političkog i sigurnosnog odbora (ZVSP) 2018/1662 od 25. listopada 2018. o produljenju mandata voditelja savjetodavne misije Europske unije za reformu sektora civilne sigurnosti u Ukrajini (EUAM Ukraine) (EUAM UKRAINE/1/2018)

text:
                  8.11.2018

                  HR

                  Službeni list Europske unije

                  L 278/18

         ODLUKA POLITIČKOG I SIGURNOSNOG ODBORA (ZVSP) 2018/1662
         od 25. listopada 2018.
         o produljenju mandata voditelja savjetodavne misije Europske unije za reformu sektora civilne sigurnosti u Ukrajini (EUAM Ukraine) (EUAM UKRAINE/1/2018)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Odluku Vijeća 2014/486/ZVSP od 22. srpnja 2014. o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (1), a posebno njezin članak 7. stavak 1.,
         budući da:

                     (1)

                     U skladu s Odlukom 2014/486/ZVSP Politički i sigurnosni odbor (PSO) ovlašten je, u skladu s člankom 38. Ugovora, donositi relevantne odluke za potrebe izvršavanja političkog nadzora i strateškog usmjeravanja savjetodavne misije Europske unije za reformu sektora civilne sigurnosti u Ukrajini („EUAM Ukraine”), uključujući odluku o imenovanju voditelja misije.

                     (2)

                     PSO je 7. siječnja 2016. donio Odluku (ZVSP) 2016/49 (2) o imenovanju g. Kęstutisa LANČINSKASA voditeljem misije EUAM Ukraine od 1. veljače 2016. do 31. siječnja 2017.

                     (3)

                     PSO je 10. siječnja 2017. donio Odluku (ZVSP) 2017/113 (3) o produljenju mandata g. Kęstutisa LANČINSKASA kao voditelja misije EUAM Ukraine od 1. veljače 2017. do 30. studenoga 2017.

                     (4)

                     PSO je 10. studenoga 2017. donio Odluku (ZVSP) 2017/2106 (4) o produljenju mandata g. Kęstutisa LANČINSKASA kao voditelja misije EUAM Ukraine od 1. prosinca 2017. do 30. studenoga 2018.

                     (5)

                     Visoki predstavnik Unije za vanjske poslove i sigurnosnu politiku predložio je produljenje mandata g. Kęstutisa LANČINSKASA kao voditelja misije EUAM Ukraine od 1. prosinca 2018. do 31. svibnja 2019.,

               DONIO JE OVU ODLUKU:

            Članak 1.
            Mandat g. Kęstutisa LANČINSKASA kao voditelja misije EUAM Ukraine produljuje se do 31. svibnja 2019.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 25. listopada 2018.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 217, 23.7.2014., str. 42.

            (2)  Odluka Političkog i sigurnosnog odbora (ZVSP) 2016/49 od 7. siječnja 2016. o imenovanju voditelja savjetodavne misije Europske unije za reformu sektora civilne sigurnosti u Ukrajini (EUAM Ukraine) (EUAM UKRAINE/1/2016) (SL L 12, 19.1.2016., str. 47.).

            (3)  Odluka Političkog i sigurnosnog odbora (ZVSP) 2017/113 od 10. siječnja 2017. o produljenju mandata voditelja savjetodavne misije Europske unije za reformu sektora civilne sigurnosti u Ukrajini (EUAM Ukraine) (EUAM UKRAINE/1/2017) (SL L 18, 24.1.2017., str. 48.).

            (4)  Odluka Političkog i sigurnosnog odbora (ZVSP) 2017/2106 od 10. studenoga 2017. o produljenju mandata voditelja savjetodavne misije Europske unije za reformu sektora civilne sigurnosti u Ukrajini (EUAM Ukraine) (EUAM Ukraine/2/2017) (SL L 303, 18.11.2017., str. 10.).


title: Odluka Vijeća (EU) 2018/1667 od 6. studenoga 2018. o imenovanju zamjenika člana Odbora regija, kojeg je predložila Kraljevina Nizozemska

text:
                  8.11.2018

                  HR

                  Službeni list Europske unije

                  L 278/25

         ODLUKA VIJEĆA (EU) 2018/1667
         od 6. studenoga 2018.
         o imenovanju zamjenika člana Odbora regija, kojeg je predložila Kraljevina Nizozemska
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog vlade Nizozemske,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. Odlukom Vijeća (EU) 2017/1335 (4)11. srpnja 2017. gđu Ingrid VAN ENGELSHOVEN zamijenila je gđa Saskia BRUINES u svojstvu zamjenika člana.

                     (2)

                     Mjesto zamjenika člana Odbora regija postalo je slobodno istekom mandata gđe Saskije BRUINES.

               DONIJELO JE OVU ODLUKU:

            Članak 1.
            Sljedeća osoba imenuje se zamjenikom člana Odbora regija do kraja tekućeg mandata koji istječe 25. siječnja 2020.:

                        —

                        G. R.J. (Robert) VAN ASTEN, Wethouder (alderman: member of the executive council) of the municipality 's-Gravenhage.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 6. studenoga 2018.

                  Za Vijeće

                  Predsjednik

               H. LÖGER

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).

            (4)  Odluka Vijeća (EU) 2017/1335 od 11. srpnja 2017. o imenovanju zamjenika člana Odbora regija, kojeg je predložila Kraljevina Nizozemska. (SL L 185, 18.7.2017., str. 46.).


title: Odluka Vijeća (ZVSP) 2018/2010 od 17. prosinca 2018. za potporu borbi protiv nezakonitog širenja malog i lakog oružja (SALW) i streljiva i trgovanja njima te njihova učinka u Latinskoj Americi i Karibima u okviru Strategije EU-a protiv nezakonitog vatrenog oružja, malog i lakog oružja i pripadajućeg streljiva „Osiguravanje oružja, zaštita građana”

text:
                  18.12.2018

                  HR

                  Službeni list Europske unije

                  L 322/27

         ODLUKA VIJEĆA (ZVSP) 2018/2010
         od 17. prosinca 2018.
         za potporu borbi protiv nezakonitog širenja malog i lakog oružja (SALW) i streljiva i trgovanja njima te njihova učinka u Latinskoj Americi i Karibima u okviru Strategije EU-a protiv nezakonitog vatrenog oružja, malog i lakog oružja i pripadajućeg streljiva „Osiguravanje oružja, zaštita građana”
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 19. studenoga 2018. donijelo Strategiju EU-a protiv nezakonitog vatrenog oružja, malog i lakog oružja i pripadajućeg streljiva pod naslovom „Osiguravanje oružja, zaštita građana” („Strategija EU o SALW-u”), kojom su utvrđene smjernice za djelovanje Unije u području malog i lakog oružja („SALW”).

                     (2)

                     U Strategiji EU-a o SALW-u navodi se da će Unija težiti sinergiji s relevantnim američkim državama i regionalnim organizacijama radi smanjenja nezakonitog širenja SALW-a i trgovine SALW-om kako bi se smanjili oružano nasilje i kriminalne aktivnosti.

                     (3)

                     Latinska Amerika i Karibi prepoznati su kao regije koje su teško pogođene širenjem i prekomjernim gomilanjem SALW-a.

                     (4)

                     Sve države članice UN-a potvrdile su ponovno svoju predanost sprečavanju nezakonitoga trgovanja SALW-om na šestom dvogodišnjem sastanku, održanom 2016., država sudionica Akcijskoga programa UN-a za sprečavanje, suzbijanje i iskorjenjivanje nezakonitoga trgovanja SALW-om u svim aspektima („Akcijski program”), koji je donesen 20. srpnja 2001. Države su pozdravile napredak postignut u pogledu jačanja podregionalne i regionalne suradnje te su se obvezale uspostaviti ili ojačati, prema potrebi, takve mehanizme suradnje, koordinacije i dijeljenja informacija, uključujući dijeljenje najboljih praksi, kako bi se poduprla provedba Akcijskoga programa.

                     (6)

                     Organizacija američkih država (OAD) tajništvo je Međuameričke konvencije protiv nezakonite proizvodnje vatrenog oružja, streljiva, eksploziva i drugih povezanih materijala te trgovanja njima (CIFTA) te koordinira i provodi regionalne inicijative za suzbijanje nezakonitog SALW-a na oba američka kontinenta.

                     (7)

                     Unija želi financirati projekt za smanjenje prijetnje nezakonitog širenja SALW-a i pripadajućeg streljiva te trgovanja njima u Latinskoj Americi i Karibima,

               DONIJELO JE OVU ODLUKU:

            Članak 1.
            Radi provedbe Strategije EU-a protiv nezakonitog vatrenog oružja, malog i lakog oružja i pripadajućeg streljiva pod naslovom „Osiguravanje oružja, zaštita građana” („Strategija EU o SALW-u”) te promicanja mira i sigurnosti, projekt OAD-a za smanjenje prijetnje nezakonitog širenja SALW-a i pripadajućeg streljiva te trgovanja njima u Latinskoj Americi i Karibima, koji Unija treba podržavati, ima sljedeće posebne ciljeve:

                        —

                        jačanje sustavâ fizičke sigurnosti i upravljanja nacionalnim vojnim i ostalim institucijskim zalihama poboljšanim mjerama za osiguravanje lokaliteta i boljom kontrolom inventara;

                        —

                        osnaživanje nacionalnih sposobnosti za uništavanje zaplijenjenog ili nesigurnog SALW-a i streljiva, kao i njihovih višaka;

                        —

                        unapređenje nacionalnih kapaciteta za označivanje i praćenje SALW-a te poticanje regionalne suradnje u vezi s praćenjem zaplijenjenog oružja i streljiva;

                        —

                        poboljšanje mehanizama prijenosa SALW-a nacionalnim zakonodavstvom, graničnim kontrolama i regionalnom koordinacijom; i

                        —

                        promicanje društveno odgovornog ponašanja u odabranim zajednicama, uz usmjeravanje na skupine koje su teško pogođene oružanim nasiljem, uključujući upotrebu kampanja za predaju oružja ili drugih strategija osmišljenih s ciljem smanjenja broja nasilnih kaznenih djela na lokalnoj razini.

                  Unija financira projekt čiji je detaljan opis naveden u Prilogu.

            Članak 2.

               1.   Visoki predstavnik Unije za vanjske poslove i sigurnosnu politiku („Visoki predstavnik”) odgovoran je za provedbu ove Odluke.

               2.   Tehničku provedbu projekta iz članka 1. izvršava OAD.

               3.   OAD obavlja svoje zadaće pod nadležnošću Visokog predstavnika. Visoki predstavnik u tu svrhu sklapa potrebne aranžmane s OAD-om.

            Članak 3.

               1.   Financijski referentni iznos za provedbu projekta iz članka 1. koji financira Unija iznosi 3 000 000 EUR. Program u cijelosti financira Unija, uz doprinose u naravi Ministarstva vanjskih poslova Španjolske i korisnika.

               2.   Rashodima koji se financiraju iz referentnog iznosa navedenoga u stavku 1. upravlja se u skladu s postupcima i pravilima koji se primjenjuju na proračun Unije.

               3.   Komisija nadzire ispravnost upravljanja rashodima iz stavka 1. U tu svrhu ona sklapa potreban sporazum s OAD-om. Sporazumom se utvrđuje da OAD mora osigurati vidljivost doprinosa Unije u skladu s njegovim opsegom.

               4.   Komisija nastoji sklopiti sporazum iz stavka 3. u najkraćem mogućem roku nakon stupanja na snagu ove Odluke. Ona obavješćuje Vijeće o svim poteškoćama u tom procesu i o datumu sklapanja sporazuma.

            Članak 4.

               1.   Visoki predstavnik izvješćuje Vijeće o provedbi ove Odluke na osnovi redovitih tromjesečnih izvješća koje priprema OAD. Ta su izvješća temelj za evaluaciju koju provodi Vijeće.

               2.   Komisija izvješćuje o financijskim aspektima projekta iz članka 1.

            Članak 5.

               1.   Ova Odluka stupa na snagu na dan donošenja.

               2.   Ova Odluka prestaje važiti 36 mjeseci od dana sklapanja sporazuma iz članka 3. stavka 3. ili, ako se u tom razdoblju ne sklopi nikakav sporazum, šest mjeseci od dana njezina stupanja na snagu.

            Sastavljeno u Bruxellesu 17. prosinca 2018.

                  Za Vijeće

                  Predsjednica

               E. KÖSTINGER

            PRILOG

               PROJEKT ZA POTPORU BORBI PROTIV NEZAKONITOG ŠIRENJA MALOG I LAKOG ORUŽJA (SALW) I STRELJIVA I TRGOVANJA NJIMA TE NJIHOVA UČINKA U LATINSKOJ AMERICI I KARIBIMA U OKVIRU STRATEGIJE EU-A PROTIV NEZAKONITOG VATRENOG ORUŽJA, MALOG I LAKOG ORUŽJA I PRIPADAJUĆEG STRELJIVA „OSIGURAVANJE ORUŽJA, ZAŠTITA GRAĐANA”

            1.   Uvod i ciljevi
            1.1.   Uvod
            Širenje nezakonitog malog i lakog oružja i streljiva među glavnim je čimbenicima koji doprinose visokim razinama nasilja i nestabilnosti u nekoliko zemalja u Latinskoj Americi i Karibima. Gotovo polovica svih žrtava ubojstava ima između 15 i 29 godina, a u regiji posebno prevladava upotreba vatrenog oružja kojim se počine dvije trećine (66 %) ubojstava. Statističkim podacima koje je centar Small Arms Survey prikupio za svoju publikaciju „Globalni teret oružanog nasilja, 2015.” (Global Burden of Armed Violence, 2015) nadalje se otkriva da se na prvih deset mjesta s najvišim stopama smrti povezanima sa SALW-om u razdoblju između 2010. i 2015. nalaze samo američke države, pri čemu u svakoj stopa ubojstava počinjenih vatrenim oružjem premašuje 20 na 100 000 stanovnika.
            Vlade država Latinske Amerike i Kariba odbacile su nezakonitu proizvodnju oružja i trgovanje njime podupiranjem nekoliko međunarodnih instrumenata, uključujući Međuameričku konvenciju protiv nezakonite proizvodnje vatrenog oružja, streljiva, eksploziva i drugih povezanih materijala te trgovanja njima (CIFTA), Akcijski program Ujedinjenih naroda za malo i lako oružje i Međunarodni instrument za praćenje. Međutim, vojne snage i druge sigurnosne snage i dalje posjeduju goleme zalihe SALW-a i streljiva koje su često slabo osigurane ili je odgovornost za njih manjkava. Svake godine sigurnosne snage u regiji zaplijene tisuće primjeraka nezakonitog SALW-a i tone streljiva. Za dio zaplijenjenog materijala utvrđeno je da potječe iz vojnih zaliha iz regije i izvan nje s obzirom na to da su dobro financirani kriminalni pothvati, uključujući organizacije koje se bave trgovanjem drogom, transnacionalne bande i međunarodne trgovce oružjem, nadjačali nacionalne sposobnosti presretanja.
            Pokazalo se da ne samo širenje malog oružja nego i dostupnost vatrenog oružja općoj populaciji povećava rizik od nasilja počinjenog vatrenim oružjem. U Globalnom izvješću o nasilju iz 2014. Svjetske zdravstvene organizacije u transverzalnim studijama diljem zemalja sudionica otkriva se da je dostupnost oružja uistinu čimbenik rizika za ubojstva. U izvješću se također navodi da je vatreno oružje općenito veoma rasprostranjeno na oba američka kontinenta te da je najčešće oružje u nasilnim okršajima. U izvješću se navodi i nalaz o snažnoj poveznici lakog pristupa vatrenom oružju i prekomjerne konzumacije alkohola s više vrsta nasilja.
            Još jedno pitanje koje treba razmotriti jest različit učinak dostupnosti oružja na muškarce i žene. Široko rasprostranjena dostupnost oružja doprinosi broju prijetnji u vezi s uporabom te vrste oružja, kao i stopi smrtnosti zlostavljanih žena zbog kućnog nasilja od strane partnera. Prema Uredu ujedinjenih naroda za pitanja razoružanja muškarci čine nerazmjerno viši postotak vlasnika i korisnika malog oružja, i u konfliktnim i u nekonfliktnim situacijama. U većini incidenata koji uključuju napad muškarca na ženu otkriveno je da je vatreno oružje upotrijebljeno u svrhu zastrašivanja ili kao smrtonosno oružje. U slučajevima uporabe vatrenog oružja postojala je manja vjerojatnost vidljivih ozljeda kod žrtava nasilja od strane partnera. Istodobno je vjerojatnost da su uplašene bila veća. Vatreno oružje uglavnom se upotrebljava kako bi se zaprijetilo partneru (69,1 %), a pri upotrebi te vrste oružja manja je vjerojatnost da će počinitelj, primjerice, rukom ili nogom udariti žrtvu.
            Uporaba bilo koje vrste oružja povezana je sa širokim rasponom nasilnih ponašanja, a posljedice po žrtvu nadilaze tjelesne ozljede. Prijetnje i zastrašivanja dovode do psiholoških posljedica i trauma te mnoge žrtve izbjegavaju prijavljivati to nasilje tijelima vlasti zbog straha od odmazde. Profesionalcima poput pružatelja zdravstvene zaštite, socijalnih radnika i službenika javne sigurnosti potrebna je obuka kako bi mogli odgovoriti na nasilne situacije koje uključuju uporabu SALW-a.
            Angažmanom zajednice i stvaranjem mreže potpore u zajednici moglo bi se bolje pomoći žrtvama kaznenih djela u kojima je upotrijebljeno vatreno oružje, kao i pomoći u sprečavanju nasilnih ponašanja koja mogu poslužiti kao okidač te posebno dovesti do ubojstava s namjerom. Aktivna zajednica doprinosi izgradnji povjerenja, transparentnosti, komunikacije i predanosti u svojim naporima.
            Odjel javne sigurnosti Glavnog tajništva Organizacije američkih država (OAD) od 2009. Programom pomoći za kontrolu oružja i streljiva (PACAM) podupire napore država članica OAD-a u pogledu kontrole protoka nezakonitog SALW-a i streljiva i upravljanja institucijskim zalihama. U okviru PACAM-a provedeni su projekti u suradnji s većinom od 34 aktivne države članice OAD-a u skladu s odredbama CIFTA-e. Tim aktivnostima došlo je do označivanja više od 290 000 primjeraka vatrenog oružja i uništenja dodatnih 60 000 primjeraka oružja i više od 1 700 tona streljiva diljem regije.
            Iako su ostvareni smisleni rezultati u području označivanja SALW-a, fizičke sigurnosti i upravljanja zalihama, i dalje postoje znatne asimetričnosti u nacionalnim sposobnostima, posebno među zemljama Srednje Amerike i Kariba. Sustavna provedba protokolâ za upravljanje zalihama nepotpuna je u gotovo svim zemljama regije, a potražnja za tehničkom pomoći, savjetima i suradnjom porasla je zbog uspješne provedbe prethodnih aktivnosti u okviru PACAM-a, čime se povećalo povjerenje nacionalnih tijela u ulogu OAD-a u ovom području.
            Tijekom provedbe prethodnih projekata u okviru PACAM-a i tijekom nedavnih sastanaka u okviru CIFTA-e nekoliko država članica OAD-a zatražilo je tehničku pomoć u područjima na koja se predloženi projekt namjerava usmjeriti. Među zemljama koje traže potporu radi unapređenja fizičke sigurnosti i sposobnosti upravljanja zalihama nalaze se Belize, Gvatemala, El Salvador, Honduras, Kostarika, Jamajka, Dominikanska Republika i Dominika. Belize, Gvatemala, El Salvador, Honduras, Kostarika i Panama zatražili su potporu za uništenje zastarjelog ili zaplijenjenog SALW-a i streljiva, kao i njihovih viškova. Istodobno postoji visoka potražnja za osposobljavanjem i pomoći s označivanjem i praćenjem SALW-a, pri čemu su Gvatemala, El Salvador, Honduras, Kostarika, Panama, Bahami, Barbados, Jamajka, Dominikanska Republika, Trinidad i Tobago, Gvajana, Surinam, Urugvaj i Paragvaj zatražili pomoć.
            Projektom će se obuhvatiti i komponenta prevencije sastavljena od međusektorskih zajedničkih intervencija usmjerenih na zajednicu s ciljem smanjivanja čimbenikâ rizika povezanih s nasiljem, čiji bi izravni korisnici bili prethodno spomenuti stručnjaci i zajednica, a neizravno bi bile usmjerene na počinitelje i njihove žrtve.
            Komponenta prevencije provodit će se unutar jedne odabrane zajednice iz triju odabranih zemalja. Možda će biti potrebno prilagoditi intervencije kako bi se odgovorilo na potrebe određenih skupina stanovništva, metode angažiranja zajednice i različite izazove i prilike za provedbu zajedničkih inicijativa sprečavanja nasilja uz uporabu vatrenog oružja u raznolikim zajednicama. Iako zemlje na koje će se usmjeriti ti napori nisu posebno utvrđene, izgledni su kandidati za projektnu potporu Gvatemala, El Salvador, Honduras i Jamajka zbog veoma visokih razina nasilnih kaznenih djela i povezane uporabe vatrenog oružja.
            1.2.   Ciljevi
            Navedenim trogodišnjim projektom cilj je Odjela javne sigurnosti ojačati kapacitete vlada država članica OAD-a za kontrolu i smanjenje nezakonitog širenja malog i lakog oružja (SALW) i konvencionalnog streljiva u regiji, kao i trgovanja njima, te ojačati kapacitete odabranih zajednica za sprečavanje oružanog nasilja. Sljedeći će ciljevi biti temelj tehničke pomoći i suradnje s državama članicama koje podupiru sveukupni cilj projekta:

                        —

                        jačanje sustavâ fizičke sigurnosti i upravljanja nacionalnim vojnim i ostalim institucijskim zalihama poboljšanim mjerama za osiguravanje lokaliteta i boljom kontrolom inventara;

                        —

                        osnaživanje nacionalnih sposobnosti za uništavanje zaplijenjenog ili nesigurnog SALW-a i streljiva, kao i njihovih višaka;

                        —

                        unapređenje nacionalnih kapaciteta za označivanje i praćenje SALW-a te poticanje regionalne suradnje u vezi s praćenjem zaplijenjenog oružja i streljiva;

                        —

                        poboljšanje mehanizama prijenosa SALW-a nacionalnim zakonodavstvom, graničnim kontrolama i regionalnom koordinacijom i

                        —

                        promicanje društveno odgovornog ponašanja u odabranim zajednicama, uz usmjeravanje na skupine koje su teško pogođene oružanim nasiljem, uključujući upotrebu kampanja za predaju oružja i drugih strategija osmišljenih s ciljem smanjenja broja nasilnih kaznenih djela na lokalnoj razini.

                  2.   Odabir tijela za provedbu i koordinacija s drugim relevantnim inicijativama za financiranje
            2.1.   Tijelo za provedbu – Organizacija američkih država (OAD)
            OAD ima ključnu ulogu u regionalnom okviru za sprečavanje nezakonitog širenja malog i lakog oružja, streljiva i eksploziva u Latinskoj Americi i Karibima. Navedena je regija 1997. bila prva u svijetu koja je donijela regionalni instrument za kontrolu tog oružja potpisivanjem CIFTA-e. OAD je u jedinstvenu položaju kao tehničko tajništvo CIFTA-e jer koordinira napore diljem zapadne hemisfere kojima se nastoji suzbiti nekontrolirano širenje nezakonitog malog i lakog oružja i streljiva kao potreban korak za jačanje sigurnosti građana i smanjenje oružanog nasilja. U toj ulozi Odjel javne sigurnosti Glavnog tajništva OAD-a provodi projekte i programe kojima se podupiru države članice OAD-a u ispunjavanju obveza u vezi s osiguravanjem nacionalnih zaliha vatrenog oružja, provedbom zakonodavnih mjera kako bi nezakonita proizvodnja vatrenog oružja i trgovanje njime bili utvrđeni kao kaznena djela u okviru nacionalnog prava, obvezom označivanja vatrenog oružja i razmjenom informacija s drugim potpisnicima CIFTA-e o informacijama za praćenje i obrascima nezakonitog trgovanja. U okviru projekata OAD-a, poduprtih od strane međunarodnih donatora, osposobljavanje, tehnička pomoć i oprema pružili su se od 2007. u 29 zemalja u regiji, što je dovelo do označivanja gotovo 300 000 primjeraka vatrenog oružja, uništenja dodatnih 65 000 primjeraka koji su bili zaplijenjeni ili višak te uklanjanja više od 1 700 tona streljiva koje je bilo višak, nesigurno ili mu je istekao rok trajanja. Nijedna druga regionalna ni podregionalna organizacija koja sveobuhvatno pokriva oba američka kontinenta nema politički utjecaj, tehničku stručnost ni geografski doseg da pruži potporu i pomoć za svih 35 država na oba američka kontinenta.
            (Kuba je jedina neaktivna država članica OAD-a, a njezin budući status ovisi o procesu dijaloga koji bi mogao započeti na zahtjev kubanske vlade i u skladu s praksama, ciljevima i načelima OAD-a).
            Nadalje, države članice OAD-a povjerile su Odjelu javne sigurnosti OAD-a odgovornost za sastavljanje Hemisfernog plana djelovanja za sprečavanje i smanjenje ubojstava. Jedan je od ciljeva plana smanjivanje dostupnosti oružja i pristupa njemu. Dva instrumenta Odjela javne sigurnosti za provedbu plana jesu Međuamerički program i Mreža za sprečavanje nasilja i kriminala. Komponenta prevencije ovog projekta provodit će se u skladu sa smjernicama Programa i Mreže, uz vodstvo mladih i uzimajući u obzir tri razine prevencije, a temeljit će se na znanstvenim dokazima, međusektorskoj koordinaciji, društvenom sudjelovanju osnaživanjem zajednice, poticanju međunarodne suradnje, promicanju kulture mira te rodnoj perspektivi i perspektivi ljudskih prava.
            2.2.   Koordinacija s ostalim relevantnim inicijativama financiranja
            Općenita je praksa Odjela javne sigurnosti OAD-a koordiniranje aktivnosti s drugim tijelima i organizacijama koje dobivaju financijska sredstva od istih, ali i od drugih vlada i međunarodnih tijela. U slučaju organizacija koje dobivaju potporu od Unije za djelovanje povezano s aktivnostima predloženima u okviru ovog projekta, Globalni program za vatreno oružje Ureda Ujedinjenih naroda za droge i kriminal (UNODC) izravno je relevantan za projekt. Kontaktna točka za tu koordinaciju bit će i regionalni ured UNODC-a u Meksiku i uredi u zemljama u kojima će se provoditi zasebne projektne aktivnosti. S obzirom na trenutačni rad UNODC-a u tom području projektne aktivnosti povezat će se sa stupovima Globalnog programa za vatreno oružje.
            U pogledu razvoja zakonodavstva i politike Odjel javne sigurnosti OAD-a nastavit će s radom u tom području u okviru CIFTA-e na godišnjim sastancima Savjetodavnog odbora i u posebnim radnim skupinama koje su razvile model zakonodavstva za države stranke i nastavljaju s njegovim usavršavanjem. Četvrti je cilj ovog prijedloga poboljšanje mehanizama prijenosa SALW-a nacionalnim zakonodavstvom, graničnim kontrolama i regionalnom koordinacijom, s naglaskom na pravnim mehanizmima. Aktivnosti će uključivati regionalnu radionicu za razvoj mehanizama zakonitih prekograničnih prijenosa i njihova praćenja, razvoj virtualne koordinacijske mreže za dijeljenje informacija o zakonitim prijenosima i nezakonitom trgovanju te pravnu pomoć pojedinim zemljama. Zakonodavni alati koje je UNODC već razvio bit će važni za usmjeravanje rada u okviru projekta OAD-a u ovom području; tražit će se savjet i iskustvo UNODC-a tijekom procesa razvoja tih regionalnih okvira, uključujući pozive predstavnicima UNODC-a na sudjelovanje u radionicama i davanje komentara tijekom rada na virtualnoj koordinacijskoj mreži.
            U pogledu preventivnih i sigurnosnih mjera Odjel javne sigurnosti OAD-a kontaktirat će s UNODC-om kako bi organizirali rasprave za dijeljenje iskustava o označivanju vatrenog oružja i projektima i iskustvima vezanima uz praćenje. Budući da su prethodni projekti OAD-a bili usmjereni na navedeno područje, sudjelovanjem osoblja UNODC-a na sastancima Savjetodavnog odbora CIFTA-e mogla bi se olakšati razmjena iskustava na početku projekta.
            Prikupljanjem i analizom podataka, još jednim od stupova Globalnog programa za vatreno oružje, OAD-u će se dati važna prilika da s UNODC-om podijeli informacije prikupljene tijekom projektnih aktivnosti. U tom pogledu Odjel javne sigurnosti OAD-a namjerava kontaktirati s glavnim uredom UNODC-a u Beču, kao i s njegovim uredom za veze u New Yorku i regionalnim uredom u Meksiku radi koordinacije načina na koji se mogu dijeliti informacije iz projektnih aktivnosti koje će pomoći u njihovoj analizi globalnih obrazaca i trendova trgovanja.
            3.   Opis projekta
            3.1.   Opis
            Opći je cilj projekta jačanje kapacitetâ vlada država članica OAD-a radi kontrole i smanjenja nezakonitog širenja malog i lakog oružja (SALW) i konvencionalnog streljiva i trgovanja njime diljem Latinske Amerike i Kariba te smanjenje učinka SALW-a na ugrožene skupine stanovništva i zajednice u regiji. Projektne aktivnosti nadograđivat će se na prethodne aktivnosti koje je provodio Odjel javne sigurnosti Glavnog tajništva OAD-a u okviru svojeg Programa pomoći za kontrolu oružja i streljiva (PACAM) i bit će usmjerene na osiguravanje institucijskih zaliha malog i lakog oružja i streljiva putem mjera fizičke sigurnosti i mjera za upravljanje zalihama, na sprečavanje nezakonitog trgovanja oružjem i streljivom preko međunarodnih granica u regiji i na identifikaciju i praćenje malog i lakog oružja i streljiva koje su zaplijenile nacionalne vlasti radi utvrđivanja njihova izvora. Tijekom provedbe projekta OAD će osposobljavati nacionalna tijela nadležna za fizičku sigurnost i upravljanje zalihama te pružiti opremu i softver za kontrolu inventara na nacionalnoj razini.
            Napori za upravljanje zalihama uključivat će i pomoć vladama pri uništavanju zaplijenjenog i nesigurnog SALW-a i streljiva, kao i njihovih viškova. OAD će ojačati prethodni projekt u okviru kojeg se pružala oprema i osposobljavanje za označivanje i praćenje SALW-a pomaganjem državama članicama koje još nisu dobile potporu u tom području, kao i onim državama članicama kojima je pružena pomoć, no naknadno su zatražile dodatno osposobljavanje i potporu s održavanjem opreme za označivanje. Iz svoje koordinacijske uloge kao tajništvo CIFTA-e OAD će pružati savjete i tehničku podršku državama članicama u sastavljanju zakonodavstva kojim se promiču mjere za sprečavanje, suzbijanje i iskorjenjivanje nezakonite proizvodnje SALW-a i streljiva, kao i trgovanje njima, u skladu s odredbama CIFTA-e. Nadalje, pilot-program prevencije bit će usmjeren na odabrane zajednice u dvije ili tri zemlje koje su najteže pogođene oružanim nasiljem povezanim sa širenjem SALW-a. Za provedbu projekta predviđen je vremenski okvir od 36 mjeseci.
            3.2.   Metodologija
            3.2.1.   Organizacijska struktura
            Navedeni će projekt provoditi Glavno tajništvo OAD-a putem svojeg Odjela javne sigurnosti, u koordinaciji s poduprtim državama članicama OAD-a. Upravljački tim Odjela javne sigurnosti OAD-a za projekt sastojat će se od petero članova osoblja iz sjedišta OAD-a u Washingtonu, a provedbu projekta izvršavat će tim za tehničku potporu sa sjedištem u regiji i lokalno ugovorno osoblje u državama članicama na temelju specifičnih aktivnosti koje treba provesti.
            Tim Programa pomoći za kontrolu oružja i streljiva (PACAM) sa sjedištem u regiji sastojat će se od voditelja tima/koordinatora, stručnjaka za upravljanje informacijama i bazu podataka, specijalista za logističku/administrativnu potporu, tri tehničara s iskustvom u području sigurnog rukovanja vatrenim oružjem te njegove identifikacije, označivanja i uništavanja – i certifikatom III. stupnja za uklanjanje eksplozivnih sredstava (UES) u skladu sa Sporazumom radionice Europskog odbora za normizaciju (CEN) o standardima kompetencija za UES. Za visoko specijalizirano osposobljavanje i zadaće OAD može ugovoriti i kratkoročnu potporu iz drugih partnerskih organizacija iz tehničkog područja, uključujući organizaciju Golden West Humanitarian Foundation, koja ima bogato iskustvo u razvoju inovativnih, prikladnih tehnologija za prevladavanje operativnih izazova u području streljiva, eksploziva, pješačkih mina i SALW-a.
            Upravljački tim programa Odjela javne sigurnosti OAD-a ispočetka će se izravno koordinirati s nacionalnim tijelima država članica koje su prethodno zatražile potporu u pitanjima povezanima sa SALW-om i streljivom. U nekoliko slučajeva OAD ima postojeće sporazume o suradnji radi pružanja pomoći državama članicama u području fizičke sigurnosti i upravljanja zalihama te označivanju i praćenju SALW-a koji će biti temelj za tehničku pomoć. Tim za tehničku pomoć PACAM-a moći će ispuniti zahtjeve za pomoć u vezi s obukom i održavanjem opreme za označivanje SALW-a neposredno nakon pokretanja projekta.
            3.2.2.   Tehnički pristup
            Zahtjevi za pomoć u vezi s fizičkom sigurnosti, upravljanjem zaliha i uništavanjem SALW-a ili streljiva iziskivat će početnu procjenu koji treba provesti član upravljačkog tima programa Odjela javne sigurnosti OAD-a uz potporu tehničkog tima PACAM-a. Upravljački tim na temelju tih procjena predložit će nacionalnim tijelima nacionalne akcijske planove, koji će se provoditi uz potporu tehničkog tima PACAM-a u skladu s najhitnijim prioritetima i dostupnim sredstvima. U aktivnostima za uništenje streljiva uzimat će se u obzir starost, stanje i zastarjelost materijala, pri čemu će se prioritetno uništavati materijal koji je najveća prijetnja javnoj zaštiti i sigurnosti jer bi mogao biti preusmjeren ili neplanirano eksplodirati. Malo i lako oružje odredit će se za uništenje primjenom analitičkih kriterija koji uključuju funkcionalnost, ubojitost i rizik od preusmjeravanja. Uništavanje zaplijenjenog oružja bit će ograničeno na ono oružje koje su pravosudna tijela razdužila i više ga nije potrebno podastirati kao dokaz u sudskom postupku. U svakom nacionalnom akcijskom planu koji se razvije uzimat će se u obzir sljedeće smjernice:

                        —

                        međunarodne tehničke smjernice za streljivo;

                        —

                        standardi za vatreno oružje OAD-a: označivanje i evidentiranje; i

                        —

                        Priručnik o uništavanju Ureda UN-a za pitanja razoružanja: malo i lako oružje, streljivo i eksplozivi.

                  Kako bi se unaprijedila regionalna koordinacija nacionalnog zakonodavstva, mehanizama prijenosa i granične kontrole u vezi sa SALW-om, OAD će održavati regionalne radionice u okviru godišnjih sastanaka Savjetodavnog odbora CIFTA-e. Potporom tim radionicama povećat će se sudjelovanje odgovarajućih nacionalnih tijela na sastancima u vezi s CIFTA-om i stvoriti forum za utvrđivanje zajedničkih problema i rješenja. Upravljački tim Odjela javne sigurnosti OAD-a davat će doprinos razradi dnevnog reda sastanaka u vezi s CIFTA-om te koordinirati i provoditi radionice. Radionice će biti usmjerene na specifične teme u području regionalne suradnje i koordinacije kako bi se utvrdile zajedničke potrebe za osposobljavanjem i tehničkom pomoći susjednih zemalja i podregija. Regionalne će radionice biti posebno usmjerene na razvoj regionalnog sustava obavješćivanja o zakonitim prijenosima oružja koji je u skladu s odredbama CIFTA-e i u kojem su uzete u obzir smjernice za transparentnost iz Ugovora o trgovini oružjem (UTO), koji su neke države članice OAD-a i potpisnice CIFTA-e potpisale i ratificirale.
            Naknadne tečajeve za osposobljavanje koordinirat će upravljački tim Odjela javne sigurnosti OAD-a, a prezentirat će ih tehnički tim PACAM-a uz sudjelovanje država članica na nacionalnoj i podregionalnoj razini kako bi se poboljšala komunikacija među nacionalnim tijelima sličnih nadležnosti unutar određenih geografskih područja. Jedan će tečaj biti usmjeren na osposobljavanje carinskih tijela i lučkih uprava u vezi s bilježenjem inventarâ zaplijenjenog oružja i streljiva radi promicanja praćenja i uspostave obrazaca praćenja kao sredstva za smanjenje krijumčarenja oružja i radi promicanja poboljšanog izvješćivanja o zapljenama. Tim PACAM-a pružit će softver i računalnu opremu kako bi se poduprle te aktivnosti nakon osposobljavanja nacionalnog osoblja. Uz osposobljavanje, tim PACAM-a prezentirat će informacije i tiskane vodiče namijenjene za distribuciju, koji obuhvaćaju identifikaciju i klasifikaciju SALW-a i streljiva te mjere zaštite za sprečavanje nezgoda.
            U okviru komponente prevencije projekt će biti usmjeren na jednu zajednicu u svakoj od tri odabrane zemlje. Odjel javne sigurnosti OAD-a koordinirat će procjenu zajednica, ispočetka uz primjenu metodologije strateškog dijagnostičkog sustava – SIDIEs (Sistema de Diagnóstico Estratégico, na španjolskom), čime će se procjenjivati trenutačni rizik od nasilja vatrenim oružjem na razini zajednice, uključujući najugroženije skupine, ali i prednosti i nedostaci odabrane zajednice u pogledu samozaštite. Zabilježit će se usluge koje pružaju država i civilno društvo kako bi se pomoglo žrtvama oružanog nasilja i zaštitilo ih, a popis preporuka o politikama dostavit će se lokalnim vlastima. Procjena će biti rodno osjetljiva, a uključivat će i pristup s naglaskom na ljudskim pravima.
            Drugi korak u procesu bit će izgradnja kapacitetâ lokalnih pružatelja zdravstvene zaštite, socijalnih radnika, pravosudnih službenika i službenika javne sigurnosti kako bi mogli bolje pomagati žrtvama nasilja i kaznenih djela i zaštititi ih te raditi na sprečavanju recidivizma počiniteljâ. U toj aktivnosti naglasak će biti na radu sa žrtvama i počiniteljima partnerskog nasilja. Pružat će se psihološka i psihosocijalna potpora stvaranjem skupina za uzajamnu pomoć ili njihovim osnaživanjem uz uzimanje u obzir ponovne integracije žrtava u tržište rada. Žrtve i njihove obitelji poticat će se da podnose prijave o nasilnim događajima i prijetnjama, a pravosudne službenike i službenike javne sigurnosti obučit će se da bolje odgovaraju na tu vrstu nasilja. Pružatelje zdravstvene zaštite i stručnjake iz pravosudnog sektora poticat će se da integriraju psihološku pomoć počiniteljima kao strategiju za sprečavanje rizika i kako bi se izbjegao recidivizam.
            U aktivnostima će se angažirati zajednica da pristupi rješavanju svojih nedostataka, da prepozna i ojača postojeće mreže zaštite i da surađuje s postojećim službenim mrežama za prevenciju. Te će aktivnosti uključivati tečajeve za obuku o nenasilnim tehnikama rješavanja sukoba za vođe u zajednici, a po potrebi i kampanje za smanjenje rizika od SALW-a. Dio intervencija mogao bi biti usmjeren na ciljne skupine koje su na početku procesa prepoznate kao najugroženije, poput mladih koji su izloženi riziku (npr. multisustavna terapija) ili žena (poduzetništvo). Sve aktivnosti za izgradnju kapacitetâ zajednice ocjenjivat će se najprikladnijim instrumentima poput upitnika ili fokus-skupina. Nadalje, bit će osmišljeni specifični instrumenti za ocjenjivanje odabranih intervencija nakon njihova odabira.
            3.2.3.   Rodna perspektiva
            Budući da oružani sukobi na različite načine utječu na žene, muškarce, djevojčice i dječake, ovim će se projektom uzeti u obzir činjenica da su žene i djevojčice u Latinskoj Americi i Karibima suočene s diskriminacijom na temelju svojeg roda i da su posebno izložene seksualnom nasilju. Kako bi se promicalo i podupiralo aktivno i smisleno sudjelovanje žena u svim mehanizmima za sprečavanje nasilja i rješavanje sukoba, u sve će aktivnosti biti uključena rodna perspektiva. Jedna od primarnih mjera bit će uključivanje žena u sve razine provedbe projekta iz Glavnog tajništva OAD-a i za tehničke ciljeve i za ciljeve rješavanja sukoba i sprečavanja nasilja. To počinje njihovim sudjelovanjem na razini tajništva za multidimenzionalnu sigurnost OAD-a i direktora Odjela javne sigurnosti OAD-a te obuhvaća nacionalno i tehničko osoblje PACAM-a uključeno u fizičku sigurnost, upravljanje zalihama i operacije kontrole i uništavanja SALW-a, kao i lokalno osoblje za promicanje sprečavanja nasilja. Aktivnosti za sprečavanje nasilja bit će posebno usmjerene na potrebe žena i djevojčica za sigurnošću i zaštitom unutar svojih zajednica i na njihovo sudjelovanje u potrazi za rješenjima tih izazova. Kao partneri za specifične aktivnosti tražit će se regionalne i lokalne organizacije predvođene ženama, na temelju podudarnosti društvenih ciljeva njihovih organizacija s ciljevima projekta i njihovih prethodnih iskustava u tehničkim područjima projekta.
            3.2.4.   Vanjska koordinacija
            Osim koordinacije i suradnje s nacionalnim tijelima diljem regije, OAD će se prilikom provedbe projekta koordinirati i surađivati s drugim institucijama i organizacijama. Subjekti navedeni u nastavku mogli bi biti u mogućnosti pružiti potporu u vezi sa specifičnim pitanjima i pomoći s promicanjem inicijative u regiji:

                        —

                        Ured Ujedinjenih naroda za droge i kriminal (UNODC), uključujući, prema potrebi, regionalne i nacionalne urede: Globalni program za vatreno oružje, posebno kontrole provoza i brokeringa;

                        —

                        Srednjoamerički program kontrole malog i lakog oružja (CASAC) Sustava integracije srednjoameričkih država (SICA): promicanje regionalnih inicijativa za Srednju Ameriku sudjelovanjem u regionalnim radionicama i daljnjim postupanjem koje se nadovezuje na prethodne projekte povezane sa SALW-om koje je financirao ESVD;

                        —

                        Provedbena agencija za kriminal i sigurnost CARICOM-a (IMPACS): koordinacija s Regionalnom mrežom integriranih balističkih podataka (RIBIN);

                        —

                        INTERPOL: tehnička pomoć s osposobljavanjem u vezi sa SALW-om (iARMS);

                        —

                        Ured za alkohol, duhan, oružje i eksplozive SAD-a (ATF): tehničko stručno znanje u praćenju SALW-a (eTrace);

                        —

                        Kraljevska kanadska konjička policija (RCMP): tehnička suradnja za razvoj osposobljavanja u području identifikacije i klasifikacije SALW-a;

                        —

                        projekt Conflict Armament Research: koordinacija i tehnička pomoć za praćenje SALW-a u okviru inicijative iTrace;

                        —

                        organizacije civilnog društva posvećene sprečavanju kaznenih djela i nasilja, uključujući Mrežu Srednje Amerike za izgradnju mira i ljudske sigurnosti (REDCEPAZ – Red Centroamericana para la Construcción de la Paz y Seguridad Humana), Nastavni zavod za održivi razvoj (IEPADES – Instituto de Enseñanza para el Desarrollo Sostenible – Gvatemala), Interpeace (Srednja Amerika), Savez za sprečavanje nasilja (Jamajka) i Sjevernoobalnu skupinu za osnaživanje (Trinidad i Tobago).

                  3.3.   Ciljevi i aktivnosti u okviru projekta
            Cilj 1.: Jačanje sustavâ fizičke sigurnosti i upravljanja nacionalnim vojnim i ostalim institucijskim zalihama poboljšanim mjerama za osiguravanje lokaliteta i kontrolom inventara.
            Potporne aktivnosti:

                        —

                        Aktivnost 1.1.: Procjena stanja u vezi s fizičkom sigurnosti i upravljanjem zalihama u nacionalnim institucijama u barem devet država članica OAD-a.

                        —

                        Aktivnost 1.2.: Razvoj softvera za kontrolu inventara SALW-a i streljiva te stavljanje softvera i osposobljavanja na raspolaganje svim ključnim državama članicama OAD-a u okviru CIFTA-e.

                        —

                        Aktivnost 1.3.: Pružanje osposobljavanja ključnim nacionalnim tijelima o najboljim praksama u vezi s fizičkom sigurnosti i upravljanjem zalihama, uključujući kontrolu inventara i identifikaciju i klasifikaciju SALW-a na radionicama u okviru događanja u vezi s CIFTA-om.

                  Očekivani rezultati:

                        —

                        Dovršetak devet procjena nacionalnih sposobnosti i potreba u vezi s fizičkom sigurnosti i upravljanjem zalihama.

                        —

                        Razvijen softver za kontrolu inventara i dostavljen u najmanje devet država članica OAD-a.

                        —

                        Provedene dvije radionice o najboljim praksama u vezi s fizičkom sigurnosti i upravljanjem zalihama uz ukupno 60 osposobljenih članova nacionalnog osoblja iz 15 država članica OAD-a.

                  Cilj 2.: Jačanje nacionalnih sposobnosti za uništenje zaplijenjenog ili nesigurnog SALW-a i streljiva, kao i njihovih višaka.
            Potporne aktivnosti:

                        —

                        Aktivnost 2.1.: Pružanje obuke i tehničke pomoći u vezi s uništenjem zaplijenjenog i neželjenog SALW-a i streljiva, kao i njihovih višaka te njegova praćenja u najmanje osam država članica OAD-a.

                        —

                        Aktivnost 2.2.: Koordinacija sa španjolskom vladom radi pružanja napredna osposobljavanja u vezi s uklanjanjem eksplozivnih sredstava za 60 tehničara iz država članica OAD-a pri Akademiji za vojne inženjere u Madridu.

                  Očekivani rezultati:

                        —

                        Najmanje 200 članova nacionalnog osoblja iz osam država članica OAD-a osposobljeno za sigurno uništavanje SALW-a, streljiva i eksploziva.

                        —

                        Uništenje 300 tona streljiva i 30 000 primjeraka SALW-a.

                        —

                        Najmanje 60 nacionalnih tehničara osposobljeno za uklanjanje eksplozivnih sredstava na razini III. stupnja prema standardima iz Sporazuma radionice CEN-a.

                  Cilj 3.: Unapređenje nacionalnih kapaciteta za označivanje i praćenje SALW-a te poticanje regionalne suradnje u vezi s praćenjem zaplijenjenog oružja i streljiva.
            Potporne aktivnosti:

                        —

                        Aktivnost 3.1.: Provedba najmanje jednog posjeta s ciljem pružanja pomoći u pogledu održavanja i osposobljavanja u 18 država članica OAD-a koje su prethodno putem OAD-a primile opremu za označivanje i osposobljavanje.

                        —

                        Aktivnost 3.2.: Pružanje ograničene količine dodatne opreme za označivanje SALW-a državama članicama OAD-a koje zatraže strojeve i računalnu opremu kako bi unaprijedile svoje sposobnosti označivanja i evidencije.

                        —

                        Aktivnost 3.3.: Uvođenje opreme za označivanje SALW-a i pružanje osposobljavanja u trima državama članicama OAD-a koje prethodno nisu primile pomoć.

                        —

                        Aktivnost 3.4.: Konsolidiranje podataka SALW-a koji su zaplijenila nacionalna tijela i uništila tijekom aktivnosti 2.1. kako bi se ušlo u trag izvoru i tranzitnim zemljama te analiziralo obrasce nezakonita trgovanja.

                  Očekivani rezultati:

                        —

                        200 nacionalnih tehničara iz 18 država članica OAD-a osposobljeno za upotrebu opreme za označivanje i evidenciju SALW-a.

                        —

                        Popravak oštećenih strojeva za označivanje i ustupanje novih strojeva državama članicama OAD-a kako bi se osiguralo da svaka od 25 država koja je sudjelovala u izvornom projektu OAD-a za označivanje SALW-a ima barem jedan stroj koji je u funkciji.

                        —

                        Najmanje jedan stroj za označivanje SALW-a i softver za evidenciju ustupljeni trima državama članicama OAD-a koje nisu sudjelovale u izvornom projektu OAD-a za označivanje SALW-a.

                        —

                        Identifikacijski podaci za otprilike 30 000 zaplijenjenih primjeraka SALW-a iz inventarâ država članica OAD-a ustupljeni projektu Conflict Armament Research za upotrebu i analizu u okviru inicijative iTrace, kao i međunarodnim tijelima kaznenog progona za individualno praćenje vatrenog oružja putem Interpolova sustava iArms i sustava eTrace Ureda za alkohol, duhan, oružje i eksplozive SAD-a.

                  Cilj 4.: Poboljšanje mehanizama prijenosa SALW-a nacionalnim zakonodavstvom, graničnim kontrolama i regionalnom koordinacijom.
            Potporne aktivnosti:

                        —

                        Aktivnost 4.1.: Provedba regionalne radionice u kontekstu CIFTA-e s ciljem razvoja mehanizma prekogranične i regionalne komunikacije za obavješćivanje susjednih zemalja o zakonitim prijenosima oružja i olakšavanje njihova praćenja.

                        —

                        Aktivnost 4.2.: Uspostava virtualne koordinacijske mreže za dijeljenje informacija o nezakonitom trgovanju oružjem i proizvodnim aktivnostima u vezi s njime.

                        —

                        Aktivnost 4.3.: Pružanje pravne pomoći državama članicama OAD-a koje zatraže potporu u vezi s nacionalnim zakonodavstvom o kontroli SALW-a.

                  Očekivani rezultati:

                        —

                        Države stranke CIFTA-e uskladile i odobrile standardizirani obrazac za izvješćivanje o praćenju zakonitih prijenosa oružja unutar oba američka kontinenta.

                        —

                        Virtualna platforma za prethodno obavješćivanje o prijenosu oružja (nastala prema modelu internetskog sustava za prethodnu obavijest o kemikalijama prekursora) razvijena i u funkciji.

                        —

                        Pružena pravna pomoć u pet država članica OAD-a za razvoj nacionalne kontrole SALW-a, streljiva i/ili eksploziva.

                  Cilj 5.: Promicanje društveno odgovornoga ponašanja u odabranim zajednicama, uz usmjeravanje na skupine koje su teško pogođene oružanim nasiljem te primjenom zajedničkih međusektorskih intervencija osmišljenih s ciljem smanjivanja rizika od nasilnih kaznenih djela i recidivizma u jednoj odabranoj zajednici u svakoj od tri zemlje sudionice.
            Potporne aktivnosti:

                        —

                        Aktivnost 5.1.: Koordinacija i provođenje dijagnostičke procjene obrazaca oružanog nasilja i problema u odabranim zajednicama triju država članica OAD-a (jedna po državi) kako bi se utvrdile skupine stanovništva koje trpe zbog visokog indeksa kaznenih djela uz upotrebu SALW-a, a gdje je vjerojatno da će se prevencijskim naporima smanjiti razina nasilja te gdje su dostupne postojeće usluge države i civilnog društva kako bi se pomoglo žrtvama kaznenih djela i nasilja.

                        —

                        Aktivnost 5.2.: Pružanje tečajeva za osposobljavanje pružateljima zdravstvene zaštite, socijalnim radnicima, pravosudnim službenicima i službenicima javne sigurnosti radi poboljšanja njihovih sposobnosti da pomognu žrtvama partnerskog nasilja i drugih oblika oružanog nasilja te pružanje tečajeva za osposobljavanje o tehnikama nenasilnog rješavanja sukoba vođama u zajednici posebno te vođama muškarcima, kako bi se spriječio recidivizam među počiniteljima.

                        —

                        Aktivnost 5.3.: Provedba radionica za izgradnju kapacitetâ zajednice za sprečavanje nasilja, usmjerenih na povećanje čimbenika zaštite među skupinama stanovništva koje su prepoznate kao najizloženije nasilju i nasilju povezanim s uporabom vatrenog oružja u tri odabrane zajednice.

                        —

                        Aktivnost 5.4.: Ocjenjivanje učinkovitosti projektnih intervencija prevencije.

                  Očekivani rezultati:

                        —

                        Provedene tri lokalne procjene [Provedene procjene koje uključuju lokalne obrasce oružanog nasilja, postojeće ranjive skupine stanovništva, broj slučajeva partnerskog nasilja s uporabom vatrenog oružja kao mehanizma nasilja i kaznenog djela, usluge lokalne pomoći i zaštite koje su pružene žrtvama nasilja i oružanog nasilja te popis preporuka za donositelje odluka u tri odabrane zajednice].

                        —

                        Tri mreže u zajednici osnažene da dostave sredstva za suočavanje s rizikom od nasilja povezanog s uporabom vatrenog oružja.

                        —

                        300 pružatelja skrbi i službenika iz državnog sektora i civilnog društva osposobljeno za poboljšanje sposobnosti prevencije i smanjivanja oružanog nasilja.

                        —

                        Provedene i ocijenjene odabrane intervencije usmjerene na skupine koje su najizloženije nasilju povezanim s uporabom vatrenog oružja u jednoj zajednici u svakoj od tri odabrane zemlje korisnice.

                  4.   Korisnici
            Nacionalne institucije i tijela nadležni za kontrolu SALW-a, streljiva i eksploziva u Latinskoj Americi i Karibima izravni su korisnici ciljeva 1. – 4. U pogledu fizičke sigurnosti i upravljanja zalihama te uništavanja SALW-a, streljiva i eksploziva, ministarstva obrane i javne sigurnosti Belizea, Gvatemale, El Salvadora, Hondurasa, Kostarike, Jamajke, Dominikanske Republike i Paname imat će koristi od razvoja kapacitetâ. Osim tih država, ministarstva u Bahamima, Barbadosu, Trinidadu i Tobagu, Gvajani, Surinamu, Urugvaju i Paragvaju izravno će imati koristi od izgradnje kapacitetâ za označivanje i praćenje SALW-a. Tijelima za kontrolu SALW-a diljem regije koristit će osposobljavanje i dijeljenje informacija te inicijative za regionalnu suradnju i koordinaciju. Lokalnim vlastima u tri zemlje koje su najteže zahvaćene nasilnim kaznenim djelima i drugim oblicima oružanog nasilja koristit će osposobljavanje za sprečavanje i ublažavanje nasilja. Krajnji korisnici aktivnosti provedenih radi ostvarenja svih pet ciljeva bit će građani Srednje Amerike, Kariba i odabranih južnoameričkih država koji su zahvaćeni visokim razinama kaznenih djela i oružanog nasilja.
            5.   Vidljivost djelovanja Europske unije
            Odjel javne sigurnosti OAD-a osigurat će da se u svim projektnim aktivnostima na više načina uvaži financijska potpora Unije projektu. U priopćenjima za medije, na društvenim mrežama i intervjuima s informativnim medijima u vezi s događanjima koja imaju veliku vidljivost isticat će se potpora EU-a. Na cjelokupnoj opremi, tiskanim materijalima ili računalnom softveru doniranima zemljama korisnicama nalazit će se oznaka da ih je financirala Unija. Logotip i/ili zastava EU-a bit će postavljeni na svim šeširima, kombinezonima ili radnim uniformama projektnog osoblja kao jasna metoda brendiranja. Potpora Unije bit će dobro razglašena i vidljiva na internetskim stranicama i publikacijama OAD-a vezanima uz projekt te programe koji se podupiru.
            6.   Trajanje
            Za provedbu projekta predviđen je vremenski okvir od 36 mjeseci.
            7.   Opća strategija
            Odjel javne sigurnosti Glavnog tajništva OAD-a ostvarit će tehničku provedbu projekta putem dva postojeća programa: Programa pomoći za kontrolu oružja i streljiva (PACAM) i Međuameričkog programa i mreže za sprečavanje nasilja i kriminala. Uloga Odjela u provedbi i potpori CIFTA-e svojim akcijskim planom za razdoblje 2018. – 2022. bit će ključna karika u podupiranju izgradnje nacionalnih kapacitetâ.
            8.   Partneri
            Odjel javne sigurnosti Glavnog tajništva OAD-a provodit će projekt u partnerstvu s nacionalnim tijelima za kontrolu SALW-a, streljiva i eksploziva i s tijelima nadležnima za javnu sigurnost u zemljama koje se podupiru. Ti će napori ponajprije biti usmjereni na podregije Srednje Amerike i Kariba, gdje su indeksi oružanog nasilja i dalje visoki, a nacionalna financijska sredstva i kapaciteti najograničeniji.
            9.   Izvješćivanje
            Narativna izvješća o napretku i stanje financija predstavljat će se tromjesečno radi omogućivanja odgovarajućeg i pravodobnog praćenja i evaluacije.


title: Odluka Vijeća (EU) 2019/3 od 19. prosinca 2018. o stajalištu koje treba zauzeti u ime Europske unije u Regionalnom upravljačkom odboru Prometne zajednice u pogledu određenih proračunskih pitanja u vezi s provedbom Ugovora o osnivanju Prometne zajednice

text:
                  3.1.2019

                  HR

                  Službeni list Europske unije

                  L 1/1

         ODLUKA VIJEĆA (EU) 2019/3
         od 19. prosinca 2018.
         o stajalištu koje treba zauzeti u ime Europske unije u Regionalnom upravljačkom odboru Prometne zajednice u pogledu određenih proračunskih pitanja u vezi s provedbom Ugovora o osnivanju Prometne zajednice
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 91. i članak 100. stavak 2., u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je potpisala Ugovor o osnivanju Prometne zajednice („UPZ”) u skladu s Odlukom Vijeća (EU) 2017/1937 (1).

                     (2)

                     U skladu s člankom 41. stavkom 3. UPZ-a, UPZ se privremeno primjenjuje od 9. listopada 2017. On se trenutačno privremeno primjenjuje između ugovornih stranaka, odnosno, Unije, Republike Albanije, Bosne i Hercegovine, bivše jugoslavenske republike Makedonije, Kosova (*1), Crne Gore i Republike Srbije.

                     (3)

                     Regionalni upravljački odbor Prometne zajednice („Upravljački odbor”) treba donijeti proračun Prometne zajednice za godinu 2019. kako bi se osigurala pravilna provedba UPZ-a.

                     (4)

                     Primjereno je utvrditi stajalište koje treba zauzeti u ime Unije u Upravljačkom odboru u pogledu njegove odluke o određenim proračunskim pitanjima jer je takva odluka potrebna za početak rada Stalnog tajništva Prometne zajednice i imat će pravne učinke u odnosu na Uniju.

                     (5)

                     Ovlaštenje Komisije za privremeno izvršavanje proračuna Prometne zajednice ne mijenja bitne značajke ovlasti koje su joj dodijeljene Ugovorom o Europskoj uniji i Ugovorom o funkcioniranju Europske unije,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u Regionalnom upravljačkom odboru Prometne zajednice temelji se na nacrtu odluke upravljačkog odbora priloženom ovoj Odluci.
            Predstavnici Unije u Upravljačkom odboru mogu dogovoriti manje izmjene nacrta odluke bez daljnje odluke Vijeća.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 19. prosinca 2018.

                  Za Vijeće

                  Predsjednica

               E. KÖSTINGER

            (1)  Odluka Vijeća (EU) 2017/1937 od 11. srpnja 2017. o potpisivanju, u ime Europske unije, i privremenoj primjeni Ugovora o osnivanju Prometne zajednice (SL L 278, 27.10.2017., str. 1.).

            (*1)  Ovim se nazivom ne dovode u pitanje stajališta o statusu te je on u skladu s RVSUN-om 1244 (1999) i mišljenjem Međunarodnog suda o proglašenju neovisnosti Kosova.

            NACRT
            ODLUKE br. 2018/… REGIONALNOG UPRAVLJAČKOG ODBORA PROMETNE ZAJEDNICE
            od …
            o donošenju proračuna Prometne zajednice za 2019.
            REGIONALNI UPRAVLJAČKI ODBOR PROMETNE ZAJEDNICE,
            uzimajući u obzir Ugovor o osnivanju Prometne zajednice, a posebno njegov članak 24. stavak 1. te članak 35.,
            ODLUČIO JE:

               Članak 1.
               Donosi se proračun Prometne zajednice za 2019. koji je priložen ovoj Odluci.

               Članak 2.
               Europska komisija zadužena je za izvršenje proračuna i za početak rada Stalnog tajništva Prometne zajednice u skladu s člankom 3.

               Članak 3.
               Članak 2. primjenjuje se od … prosinca 2018. Prestaje se primjenjivati na dan koji prethodi danu stupanja na snagu imenovanja direktora Stalnog tajništva.

               Sastavljeno u …, dana … 2018.

                     Za Regionalni upravljački odbor

                     Predsjednik

            Dodatak

               Proračun Prometne zajednice za 2019.

                        Proračunska linija

                        Iznos
                        (EUR)

                        Plaće dužnosnika

                        750 000

                        Doprinos sustavu zdravstvenog/mirovinskog osiguranja za dužnosnike

                        200 000

                        Tekući troškovi tajništva (uključujući fiksne troškove/troškove putovanja/troškove organizacije sastanaka)

                        330 000

                        Uredska informatička oprema i namještaj (koji nisu obuhvaćeni Sporazumom o sjedištu)

                        100 000

                        Troškovi zapošljavanja (objavljivanje oglasa i nadoknada troškova kandidatima)

                        100 000

                        Ukupno

                        1 480 000

                        Pričuva (otprilike: 10 %)

                        150 000

                        Sveukupno

                        1 630 000

                        Od toga: doprinos EU-a (80 %) (*1)

                        1 304 000

                        Doprinos WB6 (20 %: u Prilogu V. UPZ-u raščlanjuju se sredstva po zemljama)

                        326 000

               (*1)  Iznosom doprinosa EU-a ne dovodi se u pitanje donošenje proračuna EU-a za 2019.